TILI O‘RGANILAYoTGAN MAMLAKATLAR ADABIYoTI

|
TILI O‘RGANILAYoTGAN MAMLAKATLAR ADABIYoTI
|
bet | 5/9 | Sana | 07.06.2024 | Hajmi | 236,5 Kb. | | #261334 |
Bog'liq 5A111401-Horijiy til va adabiyoti (ingliz tili)4. TILI O‘RGANILAYoTGAN MAMLAKATLAR ADABIYoTI
Buyuk Britaniya va AQSh adabiy jarayonlarining tarixiy rivojlanishi va muhim hodisalari. Buyuk Britaniya va AQSh adabiyotini jahon adabiyoti rivojiga qo‘shgan hissasi.
Ilk o‘rta asrlar Buyuk Britaniya adabiyotining asosiy yo‘nalishlari va uning ingliz tili rivojlanishiga ta’siri. German qabilalari va inglizlar. Ijtimoiy tuzum va madaniy hayot. Kelt qabilalari, Rim imperiyasining bosqinchilik siyosati va anglo-saks hamda yutlar. V-VI asrlardagi ingliz adabiyoti. Qadimgi va ilk o‘rta (I-X) asrlar anglo-saks adabiyoti yodgorliklari. «Beovulf» dostoni va xalq og‘zaki ijodiyoti materiallari asosida folklor g‘oyalarini mifologik nuqtai nazardan tahlil etish.
Eposlarning yaratilishi va yozib olinishida xristian xattotlarining o‘rni. VIII-X asrlardagi ijtimoiy hayot va adabiyot. XI-XIII asrlarda Buyuk Britaniyaning normandlar tomonidan zabt etilishi va uning adabiyotda ifodalanishi.
Ilk uyg‘onish davri madaniyati va O‘rta asrlar adabiyoti tushunchasi. O‘rta asrlarda antik va madaniy merosning o‘rni.
XIV asr xalq harakatlari davrida ijtimoiy va g‘oyaviy ziddiyatlarining adabiyotda ifodalanishi.
J.Choser – o‘rta asrlar adabiyotining demokratik an’analarini umumlashtirgan san’atkor Buyuk Britaniya ilk renessans davri adabiyotining jarchisi. J.Choserning «Kenterberi hikoyalari» asarida hayotning haqqoniy aks ettirilishi.
U.Leglend ijodi hamda ingliz realizmi. U.Leglendning “Qo‘shchi Pyotr haqida xayol” asarida dehqon obrazining ifodalaniish va ideallashtiri-lishi.
G‘arbiy YEvropa adabiyoti. Uyg‘onish davri haqida tushuncha. Buyuk Britaniya adabiyotida uyg‘onish davri. Tomas Mor – ingliz uyg‘onish davri adabiyotining vakili. T.Morning «Utopiya» asari.
Drama va teatrning paydo bo‘lishi hamda rivojlanishi. F.Bekon va K.Marloning ijodiy faoliyati.
Buyuk ingliz adibi Uilyam Shyekspir ijodining umumjahon ahamiyati. Shyekspir ijodining davrlarga bo‘linishi. Shyekspir asarlaridagi tarixiy voqealar va syujetlar manbalarining muammolari.
U. Shyekspir sonetlari va komediyalari. Ularda hayot tarzi va hayotbaxsh xususiyatlarning aks ettirilishi.
U. Shyekspir xronikalari va fojiaviy asarlari. «Romeo va Juletta» - o‘rta asr fanatizmi ustidan g‘alaba qilgan buyuk insoniy sevgini kuylovchi asar. Ijtimoiy kuchlar ziddiyati – fojia negizi. Qahramonning shaxsiy fojiasi zamonning ijtimoiy konflikti darajasiga ko‘tarilishi. «Gamlet», “Otello”, “Qirol Lir” – Shyekspir ijodining yangi davri. Fojianing ijtimoiy, tarixiy falsafasi va psixologik muammolari. Shyekspir asarlarida tarixiy voqealar hamda badiiy to‘qima. Shyekspir ijodida g‘oya va obrazlarning ko‘pligi, realizm va xalqchillik. U. Shyekspirning tarixiy dramalari va ularning Buyuk Britaniya tarixida ahamiyati.
B.Jonson ijodi. «Seyan: uning yemirilishi», «Katalina: uning isyoni» tragediyalarida absolyut hokimiyatga qarshi kurash g‘oyasining aks etishi. B.Jonson komediyalarida ingliz hukmron doiralarining satirik obrazi. “Alkimyogar” komediyasi. Restavratsiya davrining adabiyotga bo‘lgan ta’siri.
J.Milton ijodi. «Yo‘qotilgan jannat» epik poemasida siyosiy voqealarning tasvirlanishi, Milton dunyoqarashidagi ziddiyatlar. Antik madaniyatni yuqori baholashi, «Topilgan jannat» asarlarida zulmga qarshi kurash. «Samson-kurashchi» asarida davrning aktual masalalari. J. Milton ijodiga diniy manbalarning ta’siri.
J. Draydnning adabiy merosi va asosiy asalari. “Annus Mirabilis” poemasida ijtimoiy hodisalar tasviri. Yozuvchining satirik asarlari: “Absalom va Axistofel” va “Mak Flekno”.
Ingliz adabiyotida ma’rifatchilik davrining o‘ziga xosligi. Jurnalistikaning taraqqiyoti. Ma’rifatchilikning ikki yo‘nalishi. D.Defoning jurnalistik faoliyati, asarlarida jamiyatning chirkin hayotini haqqoniy tasvirlashi. Defo badiiy uslubining o‘ziga xosligi. Defo – adabiyotning xalqchilligi uchun kurashchi. D.Defo - ma’rifiy-realistik romanlar ijodkori. «Robinzon Kruzo» asarining ma’rifiy ahamiyati. Defo romanlari roman janri taraqqiyotida asosiy bosqich sifatida.
Jonatan Svift – XVIII asrning yirik adabiy tanqidchisi va ijodkori. Sviftning estetik qarashlari. Svift ijodida xalq masalasi. Svift va satira. «Gulliverning sayohatlari» romani - ingliz hayotining tanqidiy umumlashmasi sifatidagi asar. Asarda Angliyadagi hukmron sinfning chirkin urf-odatlari, davlat siyosati, fan va madaniyatga yozuvchining munosabati. Svift ideali va Gulliver obrazi. Sviftning estetik qarashlari. Svift fantastikasining realistik negizi.
Buyuk Britaniya ma’rifatchilik adabiyotining so‘nggi davri. G.Fildingning ijodiy faoliyati. Filding roman janri ustasi sifatida. Filding romanlarida ijobiy qahramon va obrazlar muammosi. Tom Jons obrazi. Xarakterni qarama-qarshiliklar orqali hamda rivojlanishda ochib berishga intilish. Filding romanlarida syujet qurish tamoyillari va tipiklashtirish muammosi.
Ingliz realistik romanining rivojida T.J.Smollet ijodining ahamiyati. Uning asarlarida satira vositalarining chuqurlashtirilishi.
Sentimentalizm oqimini paydo bo‘lishi. S. Richardson va L. Stern ijodiy faoliyati.
R.Shyeridan ijodi va uning komediyalari.
Buyuk Britaniya adabiyotida romantizm va uning o‘ziga xos xususiyatlari. R.Berns – buyuk shotland shoiri va uning ijodiy faoliyati. U.Bleyk she’riyati va uning ingliz adabiyoti tarixidagi o‘rni. U.Bleykning ijodiy falsafiy faoliyati.
«Ko‘l maktabi» va «Angliya inqilobiy romantizmi» tushunchalari. «Leykistlar»ning adabiy novatorligi. Uilyam Vordsvord, Samuel Kulrij, Robert Sautilar ijodi, she’riyatlarini asosiy mazmun va g‘oyalari.
Taraqqiyparvar romantizmning tarixiy negizlari va asosiy vakillari. J.Bayronning hayoti va ijodi. “Chayld Garoldning ziyorati” dostonida YEvropa mamlakatlari milliy ozodlik harakati haqidagi romantik qarashlari, uning siyosiy ahamiyati, Bayronning – “Sharq dostonlari”, “Don Juan” asarlarida adabiy novatorligi. Romantizm va realizm uslublarining bog‘lanib ketishi. P.B.Shyelli va J.Kitslarning ijodiy faoliyati.
Valter Skott - tarixiy roman janrining asoschisi. Uning asarlarida Angliya, Shotlandiya va YEvropa kontinenti o‘zaro munosabatlarida tarixiy tub burilishlarning aks etishi. “Ayvengo” va “Tumor” romanlariining xususiyatlari.
Jeyn Ostin hayoti va ijodi. Yozuvchi romanlarida ayol mavqei va jamiyatdagi tutgan o‘rni masalasining ifodasi.
XIX asrning 30-50 - yillarda realizmning ingliz adabiyotida yetakchi uslub sifatida qaror topishi. Viktorian davr adabiyoti tushunchasining shakklanishi.
Ch.Dikkens-ingliz realizmining yirik vakili. Ch.Dikkens ijodining davrlarga bo‘linishi. Ch.Dikkensning estetik qarashlari va uning ijodidagi demokratik an’analar. Ilk asarlari ("Boz ocherklari", "Pikvik klubi xotiralari"). Dikkens-yumorist. "Oliver Tvist" va "Nikolas Nikklbi" romanlarida sotsial mavzu. Dikkensning Amerikaga safari va uning adib ijodida aks etishi ("Amerika xotiralari" va "Martin Chyezvlt"). Dikkens va chartizm. "Rojdestvo hikoyalari". "Dombi va uning o‘g‘li" romani. Adibning 50-yillar boshlaridagi ijtimoiy romanlari ("Sovuq uy", "Og‘ir kunlar", "Mitti Dorrit").
U.Tekkerey ijodining davrlarga bo‘linishi. Uning asarlarida hajviy yo‘nalish. «Manmanlik yarmarkasi» - qahramonsiz asar sifatida. “Genri Esmond”, “Nyukoms” va boshka asarlarida ingliz jamiyatini ifodalanishi.
U. Kollinz ijodi ("Oq kiyingan ayol", "Oy toshi" asarlari).
Viktorian davri she’riyati. A.Tennison va Brauninglar she’riyati.
Ingliz realizm rivojida ayol yozuvchilar roli. Opa-singil Brontelar (“Jeyn Eyr”, “Momoqaldiroqli dovon”, “Agnes Grey”). E.Gaskell ("Meri Barton'", "Shimol va Janub", "Ayollar va qizlar") romanlari. J.Eliot ijodi. ("Flossdagi tegirmon", "Midlmarch"asarlari). Ayol obrazining yangicha tasvirlanishi. Ingliz ayolini jamiyatda tutgan o‘rni va mavqei. Viktorian ayol obrazi. Zamonga oid ijtimoiy muammolarning yoritilishi.
Viktorian davrning so‘nggi bosqichi. T.Gardi hayoti va ijodi. Uning asarlarida tushkunlik va fatalizm kayfiyatlari. Romanlardagi qishloq hayoti tasviri, odob-axloq masalasi.
Ingliz detektiv janrining rivoji. Artur Konan Doyl ushbu janr rivojiga qo‘shgan hissasi.
Edvardian davr adabiyoti. Buyuk Britaniya adabiyotida yangi yo‘nalishlarning paydo bo‘lishi. Estetizm oqimining asosiy g‘oyalari. O.Uayldlarning ijodida “San’at faqat san’at uchun” g‘oyani ifodasi.
G.J.Uellsning ijtimoiy-falsafiy fantastikasi. ("Vaqt mashinasi", "Ko‘rinmas odam", "Dunyolar kurashi") asarlari.
R.Kipling. Inson faolligi va mardligining ulug‘lanishi. “Changalzorlar kitobi”, “Nur so‘ndi” va “Kim” asarlarining badiiy ahamiyati. “Agar” sh’yerini didaktik ahamiyati.
J.Golsuorsi va uning “Forsaytlar haqida saga” asari. Adib ijodida XIX asr realizmi an’analari. XX asr birinchi yarimida Buyuk Britaniya ijtimoiy hayotini romanlarda tasvirlanishi.
Ingliz dramasidagi yangi davr. B.Shouning adabiy-tanqidiy faoliyati. B.Shou va fabian jamiyati.B.Shou ijodida urush va mustamlakachilikka qarshi kayfiyatlarning aks ettirilishi. B.Shou va "Mustaqil teatr". B.Shou dramaturgiyasi ("Yoqimli pesalar", "Yoqimsiz pesalar", "Puritanlar uchun pesalar"). “Pigmalion” p’yesasida til o‘rganish va sof til masalasi.
Birinchi va ikkinchi jahon urushlarining adabiyotga bo‘lgan ta’siri. Shu davrda yangi adabiy yo‘nalishlar rivoji. Modernizm san’at va adabiyotda. Modernizm turlari, uslublari va asosiy g‘oyalari.
“Yo‘qotilgan avlod” tushunchasi. Richard Oldington va uning “yo‘qotilgan avlod”ga bag‘ishlangan romani “Qahramonning o‘limi”. Muallifning I jahon urushiga munosabati. Vera Brittannig “Testament of Youth” avtobiografik romanida insonparvarlik va tinchlikparvarlik g‘oyalari. Rupert Bruk, Zigfrid Sassun, Uilfred Ounlarning urushga qarshi she’riyati.
J.Joys va ingliz modern nasrining taraqqiyoti, V.Vulf ijodida yangi tasvir vositalarining qo‘llanilishi. T.S.Eliot ijodida ingliz modern she’riatining namoyon bo‘lishi.
U.Moem hayoti va ijodi. S. Moem ijodiga modernizm ta’siri. Realistik va naturalistik unsurlarning birikishi. S.Moem - hikoyanavis.
Antiutopiya roman taraqqiyoti. O.Xakslining “O, ajib yangi dunyo” va
J. Oruellning “Hayvonlar fermasi” romanida ijtimoiy hayot tasvirlanishi.
Ikkinchi jahon urushidan keyingi Buyuk Britaniya adabiyoti. Postmodernizm tushunchasi.
Ch.Snou ijodini ingliz adabiyotiga bo‘lgan ta’siri. Ijtimoy masalalar tasviri.
Ekzistensializm falsafasi namoyandalari – U.Golding, Ayris Merdok, Myuriel Spark, Dj.Faulz. Uilyam Golding ijodiy uslubiyatida zamonaviy g‘oyalarning realistik aqidalar bilan mushtarakligi. Ayris Merdok ijodida ekzistensializm falsafasi.
Ingliz adabiyotida “Antikolonial roman” (D.Oldridj, N.Lyuis), “Ishchi roman”i (A.Sillitou, Sid Chaplin), “Jahldor yosh avlodi” dramasi (J. Osborn) va romanlari (K Emis, D.Ueyn)larning ijodiy muammolari.
G.Grin ("Yuvosh amerikalik", "Komediantlar") asarlarining xususiyatlari.
XX asrning oxirida ingliz adabiyoti taraqiyotining o‘ziga hosligi. Neoviktorian adabiyotini paydo bo‘lishi (A. Bayett, J. Ris, P. Akroyd, Ch.Pallisser va boshqalar).
Fentezi janri taraqqiyoti. J.R. Tolkiyen, K.S. Lyus, J. Roulinglar ijodi.
Ushbu davr ingliz she’riyati. “Liverpul shoirlari” ijodi (B. Peyten, Adrian Xenri, R. Makgaff) asarlari. “The movement” shoirlari (F. Larkin, E. Djennings, J. Jozef va boshqalar).
Yangi avlod yozuvchi ayollarining ijtimoiy hayotdagi ayol timsoliga munosabati masalasi. Doris Lessing, Keyt Atkinson, Margaret Drebbl va Syuzen Xilllarning ijodiy faoliyati. Ingliz adabiyotida turli davr Nobel mukofoti laureatlari.
Ingliz adabiyoti va ingliz tilida yozilgan adabiyot tushunchalari (English literature and Literature in English). K. Isiguro, Xanif Kureyshi ingliz “multimadaniyat” (multicultural literature) adabiyot vakillari sifatida.
XXI asrning boshlarida ingliz adabiyoti taraqqiyoti. Devid Mitchel va Zadi Smit asarlari.
AQSh adabiyoti va uning jahon madaniyatida tutgan o‘rni. AQShning tarixiy rivojlanishi xususiyatlari va amerika adabiyotida milliy o‘ziga xoslik muammosi. Adabiy jarayonning davrlarga bo‘linishi. XVII-XVIII asrlar adabiyoti va uning o‘ziga xos xususiyatlari.
Hindu qabilalarining xalq og‘zaki ijodi namunalari.
XVIII asrda Amerika qit’asida mustamlakalashtirish davrining yakunlanishi. Shimoliy Amerikadagi ozodlik harakati. Mustaqillik va AQShni barpo etish uchun kurash va bu jarayonlarning adabiyotda aks etishi. Mahalliy aholi madaniyati. Milliy adabiyot shakllanishining boshlanishi. AQSh adabiyoti uchun YEvropa an’analari va ma’rifatchilik falsafasining ahamiyati.
Amerika ma’rifatchilik davri (1776-1820) adabiyotining o‘ziga xos xususiyatlari. Amerika ma’rifatchilik adabiyoti. Ma’rifatchilik adabiyoti jurnalistikasi.
AQShning birinchi milliy shoiri F.Freneo sh’yeriyatining g‘oyalari. Uning ijodida klassitsizm va romantizm adabiyotiga xos xususiyatlarning uyg‘unligi ("Zulmatdagi uy"). R.Braunning ijodiy faoliyati ("Edgar Xantli").
Shimoliy Amerika ma’rifatchilarining faoliyati va publitsistikasi. Benjamin Franklin – buyuk Amerika mutaffakiri, qomusiy olim. “Bechora Richard almanaxi” asari va didaktik janr taraqqiyoti. T.Peynning “Sog‘lom idrok” pamfletida ozodlik uchun kurash
Ilk romantizm davri. V. Irving, J.F.Kuper asarlari va ularning xususiyatlari. V.Irving ijodida Amerika o‘tmishining badiiy romantikasi ("Rip Van Vinkl"). Irving romantizmi xususiyatlari. F.Kuper ijodi ("Josus", "Pionerlar", “So‘ngi Mogikan”). Uning romantik uslubi xususiyatlari. “Charm Paypoq haqidagi roman”lar turkumi. F.Kuperning 40-50-yillardagi ijtimoiy romanlari.
“Gotik romantizm” tushunchasi. A.E.Po ijodi, uning davrlarga bo‘linishi. A.E.Po hikoyalari va lirikasida 30-40-yillardagi Amerika ijtimoiy hayotidagi kayfiyatlarning pessimizm, qo‘rquv kabilarning aks etishi. Yozuvchining Amerika adabiyotida “gotik romantizm” rivojiga qo‘shgan hissasi.
U.Xotorn ijodi va unda Amerika o‘tmishining ifodalanishi. (“Alvon harf”).
G. Melvill ijodi. "Mobi Dik" romani. Romanda falsafiy timsolning o‘rni. Melvill ijodining uslubiy xususiyatlari.
“Boston transidentalizm maktabi”. X.D.Torro va R.U. Emerson hayoti va ijodi. Yozuvchilarning she’riyatlarida individual shaxs qobiliyatlariga ishonchning ifodalanishi. Inson va tabiyat uyg‘unligi. Uolt Uitmen ijodiy uslubining xususiyatlari. Uning amerika she’riyatiga kiritgan uslubiy yangiliklari, xalq og‘zaki ijodi bilan aloqasi. U.Uitmen ijodining asosiy mavzulari va badiiy shakllari. "Maysa yaproqlari" to‘plami. Shoir ijodining uslubiy xususiyatlari. Emili Dikkenson, Margaret Fuller she’riyatidagi asosiy mavzular.
Abolitsionizm tushunchasi. G.Bicher Stou va uning «Tom tog‘aning kulbasi» asari. Quldorlik tuzumining qoralanishi. Shimol va Janub o‘rtasidagi fuqarolar urushi va uning adabiyotda aks ettirilishi
G.Longfello ijodi va dunyoqarashi. Irqchilik va quldorlikning tanqidi. “Qullik qo‘shiqlari”, “Gayavata haqida qo‘shiq” asarlarida hindular mavzusi. Longfello lirikasida tabiat mavzusi.
Realizm. XX asr boshi realizmida romantik unsurlar. “Asrlar bo‘sag‘asi”da AQSh adabiyotida yo‘nalishlar kurashi.
U.D.Xouells va X.Djeyms ijodlari.
Mark Tven hayoti va ijodi. Yozuvchining ilk asarlarida xalq og‘zaki ijodi an’analarining aks etishi va ijodining davrlarga bo‘linishi. M.Tvenning Tom Soyer, Gek Finn haqidagi romanlari va AQShda tanqidiy realizmning shakllanishi. Tven feodalizm tanqidchisi ("Shahzoda va gado"). M.Tven romantizm va realizm xususida. ("Fenimor Kuperning adabiy gunohlari"). "Yankilar qirol Artur saroyida" romani: uning janr xususiyatlari. M.Tven satirasi, uning evolyutsiyasi. Ijodining so‘nggi yillaridagi ziddiyatlar.
O' Genri qisqa hikoyalar ustasi sifatida. Muallif ijodining uslubiy o‘ziga hosligi. Hikoyalarda ijtimoiy hayot, ezgulik tasviri.
J.London ijodining davrlarga bo‘linishi. “Shimol hikoyalari” to‘plami. Yozuvchining dunyoqarashidagi ziddiyatlar, “Martin Iden” avtobiografik roman sifatida.
XIX asr oxiri adabiyotida naturalizm. F.Norris va S.Kreynlarning Amerika adabiyoti rivojlanishida tutgan o‘rni. Inson va jamiyat mavzusi.
Teodor Drayzer ijodi va XX asr Amerika adabiyotida realizmning rivojlanish yo‘llari. T.Drayzerning adabiy novatorligi (“Amerika fojiasi”, “Jenni Gerxardt”, “Baxtiqaro Kerri” ).
Jon Rid hayoti va ijodi. “Dunyoni qaqshatgan 10 kun” romani.
20-yillar AKSh adabiyotida ijtimoiy realizm. Epton Sinkler va Sinkler Lyuislarning ijodi, ularning asarlarida Amerika hayotining tasviri. Epton Sinklerning “Changalzor” romanidagi asosiy g‘oya va muammolar. Sinkler Lyuis va uning “Asosiy ko‘cha” va "Bebbit" romanlari.
Keyt Chopin ijodi va badiiy asarlarida ayollar hayotini ifodalanishi.
Amerika modernizmi. E.Xeminguey ijodida birinchi jahon urushi mavzusining aks ettirilishi. E.Xeminguey «O‘zini yo‘qotgan avlod» jarchisi sifatida. “Alvido, qurol” romani. Matn ostida ma’no - “Aysberg” tamoyili. E.Xeminguey ijodining so‘nggi davri. «Chol va dengiz» asari.
F.S.Fitsjeraldning “Buyuk Getsbi” romani. Sh.Anderson ijodida psixologik novellanavislik va AQSh adabiy an’analari.
Dos Passos va "AQSh" trilogiyasi. AQSh adabiyotida janub mavzusi.
Uilyam Folkner ijodining o‘ziga xos xususiyatlari. Snopslar oilasi haqida trilogiya. Folkner romanlarida janub, psixologizm, zamon muammolari.
1930-yillarda iqtisodiy inqiroz va adabiyot. “Buyuk dipressiya” adabiyoti. Jon Steynbek ijodida umidsizlik va ishonch g‘oyasining o‘ziga xos ifodasi. Erskin Kolduel va uning hikoyalari.
1910-1930 - yillarda Xarlemda Uyg‘onish davri. Afro-amerikalik yozuvchilar ijodi va ularning o‘z fuqarolik huquqlari uchun kurashi. Afro-amerikalik yozuvchilarning ijtimoiy xarakatlari. Klod Makkey, B. Vashington, Lengston Xyuz, Zora Xyorston ijodi.
XX asr ikkinchi yarmida afro-amerikalik yozuchilar ijodi va asosiy mavzular evolyutsiyasi. R.Rayt, Dj.Bolduin, R.Ellison romanlardagi irqchilik masalasi.
Toni Morrison - yangi avlod ayol yozuvchisi. Morrison asarlarining xalqaro miqyosda e’tirofga sazovar bo‘lishi. «Samoviy ko‘z» asari. Murakkab, ma’naviyat o‘ta chuqur ifodalangan romanlarida qoratanli insonlarning o‘zligini anglash muammosining ifoda etilishi. Morrison ijodida («Suyukli») oq va qoratanlilar orasidagi munosabatlar masalasining hal qilinishi.
Maya Angelu roman, hikoya va she’riyati.
50-60 - yillardagi yoshlar harakati. “Bitniklar avlodi” R.P.Uorren, Dj.Keruak, A.Ginzberg. D.Selindjer romanlarida yosh avlod masalasi.
I.Shou, Dj.Djons, N.Meyler, K.Vonnegud, D.Xeller – urushda qatnashgan yozuvchilarning ijodiy faoliyati. II jahon urush tasviri.
Hujjatli roman taraqiyoti. Trumen Kapote hujjatli badiiy nasri va “Sovuq qon” romani.
XX asr Amerika dramaturgiyasida ijtimoiy hayot tasviri. Yujin O’Nil, Edvard Olbi, Artur Miller, Tenessi Uilyams, Lilian Xelmen, Sem Shyeppard dramaturgiyasi.
Amerika ilmiy fantastika taraqiyoti. R.Bredberi, A.Azimov, S.King ilmiy fantastikalarida ijtimoiy mavzular ifodalanishi.
Detektiv romanlar. D. Xemmet va U. Leguinlarni zamonaviy amerika detektiv janri rivojiga qo‘shgan hissasi. Yangicha detektiv obrazi. J. Grishem ijodiy faoliyati.
Yudora Uelti, Joys Karol Uots, Elis Uolkerlarning Amerika adabiyoti rivojiga qo‘shgan hissasi. Qo‘shma Shtatlarning laureat shoirasi Rita Davning asarlari. Yamayka Kinsayd, Toni Kedi Bambara va Uolker zamonaviy romannavislar ijodida nazarga yaqin va ishonchga sazovor odamlarning orzulari va omadsizliklarining tasvirlanishi.
Zamonaviy Amerika adabiyoti. Ijodiy oqimlar, uslub va mahorat masalasi. Dj.Gardner, Dj.Apdayk, Sol Bellou, Charlz Rayt, J.Grexemlarning ijodiy faoliyatlari.
AQShda “multimadaniyat” (multicultural literature) adabiyot vakillari. Hindu amerika adabiyoti, Xitoy amerika adabiyoti, Yahudiy amerika adabiyoti, Lotin amerika adabiyoti (Chikano adabiyoti) va boshqalar.
|
| |